หนูเป็นคนน้ำลายไหลตอนนอนหลับค่ะ ปกติจะเป็นสีใสๆค่ะไม่มีสีใดๆตอนแห้งและทั้งตอนไหล แต่พอมาเช้าวันนี้ น้ำลายมันแห้งติดปากค่ะ หนูเลยไปดูที่กระจกพบว่ามัน แห้งเป็นสีน้ำตาลเข้มค่ะ หนูผิดปกติหรือปล่าวคะ หนูกังวล;-;
สวัสดีค่ะ น้ำลายที่ปกตินั้น จะไม่มีสี คือมีลักษณะใส ค่อนข้างเหลว มีความเมือกเล็กน้อย แต่จะไม่เหนียวข้นดังนั้น หากเห็นคราบสีน้ำตาลบริเวณที่น้ำลายไหล อาจเกิดจาก- มีคราบของอาหารปนอยู่ เช่น ทานช็อกโกแลต อาหารต่างๆ ที่มีสีเข้มเข้าไป หรืออมยาสมุนไพรที่มีสีน้ำตาล และอาจแปรงฟันไม่สะอาด เศษอาหารเหล่านั้นจึงอาจละลายปนออกมากับน้ำลายก็ได้- มีคราบเลือดปริมาณเล็กน้อยปนออกมา ซึ่งเลือดที่มีปริมาณไม่มาก หากสัมผัสกับอากาศภายนอกนานๆ ก็จะกลายเป็นสีน้ำตาลได้ ซึ่งเลือดที่ออก อาจเกิดจากมีเหงือกอักเสบ มีแผลในปาก ฟันโยก เป็นต้น- มีการติดเชื้อในช่องปากและลำคออยู่ เช่น ทอนซิลอักเสบ คอหอยอักเสบ มีการติดเชื้อแบคทีเรียในช่องปาก เป็นต้น ซึ่งทำให้เกิดเสมหะที่มีสี และปนออกมากับน้ำลาย แต่ก็จะต้องมีอาการผิดปกติต่างๆ ร่วมด้วย เช่น เจ็บปาก เจ็บคอ ไอ มีไข้ เป็นต้นแนะนำควรลองแปรงฟันให้สะอาด หลังจากนั้น ลองบ้วนน้ำลายออกมาดู ว่ามีสีผิดปกติอีกหรือไม่ หากยังคงมีสีผิดปกติ แนะนำควรไปพบทันตแพทย์เพื่อตรวจดูว่าปัญหาของโรคเหงือกและฟันหรือไม่ค่ะ